
[bookmark: _Hlk75431152]Az Apollo Tyres az AWE 733 flotációs gumiabronccsal bővíti kotrógép-termékpalettáját

· Kifejezetten puha és érzékeny talajon dolgozó mobil kotrógépekhez tervezték 
· Európában fejlesztették ki építőipari, infrastrukturális és közműépítési alkalmazásokhoz, ahol elengedhetetlen az alacsony talajnyomás és a megbízható terepes teljesítmény
· Minimalizálja a talaj tömörödését, miközben kiválóvonóerőt és tartósságot biztosít
· A robusztus felépítés és a fejlett futófelület keverék hozzájárul a gumiabroncs hosszabb élettartamához és az állásidő csökkentéséhez
· 600/50-22,5 méretben kapható; 2026 negyedik negyedévétől forgalomban

2026. szeptember 29. – Az Apollo Tyres Ltd. tovább bővíti ipari gumiabroncs-kínálatát az AWE 733 flotációs gumiabroncs piacra dobásával, amelyet kifejezetten a puha ,sérülékeny talajon dolgozó mobil kotrógépekhez fejlesztettek ki. Az AWE 733-at Európában tervezték az Apollo Tyres „Engineered for Tough Conditions” (Nehéz körülményekre tervezve) filozófiájának megfelelően; a termék minimálisra csökkenti a talaj tömörödését, miközben kiváló tapadást és tartósságot biztosít.

Az AWE 733 gumiabroncs 600/50-22,5-ös méretben kapható, és olyan építőipari, infrastrukturális és közműipari alkalmazásokhoz lett kifejlesztve, ahol elengedhetetlen az alacsony talajnyomás és a megbízható terepes manőverezhetőség.

Az AWE 733 széles, talajkímélő futófelület-mintázattal rendelkezik, lekerekített bordákkal és vállakkal, ami csökkenti a talaj károsodását, miközben kiváló tapadást és vonóerőt biztosít. Acélöves, diagonális felépítése elősegíti a stabilitást emelési és ásási munkák során, míg a robusztus váz és az acél-betét fokozott védelmet nyújt a vágások és a defektek ellen. A kiváló úszóképesség és a tartós futófelület-keverék kombinációja hozzájárul a gumiabroncs hosszabb élettartamához és az állásidő csökkentéséhez. 
 
Bernhard Schmolz, az OHT Europe divízióvezetője így nyilatkozott: „Az AWE 733 talajkímélő gumiabroncs fontos kiegészítése a bevált kotrógép-termékpalettánknak. Egy speciálisan erre a célra kifejlesztett megoldásban ötvözi a flotációs képességet, a tapadást és a tartósságot, lehetővé téve a kezelők számára, hogy nehéz körülmények között is produktívan dolgozhassanak, miközben csökkentik a talajra gyakorolt terhelést. Ez újabb példája annak, hogy az Apollo Tyres elkötelezett amellett, hogy megbízható és alkalmazásorientált megoldásokat nyújtson az ipari gépek kezelőinek.”

Az új Apollo AWE 733 gumiabroncsok globális értékesítése 2026 negyedik negyedévében kezdődik.

További információkért látogasson el a következő weboldalra: https://www.apollotyres.com/hu-hu/ 

[vég]


Megjegyzések a szerkesztőknek

Képaláírások:
01 Apollo AWE 733
02 Apollo AWE 733
03 Az Apollo AWE 733 működés közben

További információkért forduljon: 
Katie Wheeler
PFPR Communications
Katie.wheeler@pfpr.com

Az Apollo Tyres Ltd.ről
Az Apollo Tyres Ltd egy nemzetközi gumiabroncs-gyártó és India vezető gumiabroncs-márkája. A vállalatnak több gyártóüzeme van Indiában, valamint egy gyártóüzeme Magyarországon. A vállalat termékeit két globális márkája – az Apollo és a Vredestein – alatt forgalmazza, és termékei több mint 100 országban kaphatók egy kiterjedt márkás, kizárólagos és több terméket forgalmazó üzlethálózat révén.

